TPP ຈະສ້າງບາດກ້າວບຸກທະລຸເພື່ອໃຫ້ ຫວຽດນາມ ຍູ້ແຮງການສົ່ງອອກແລະຍົກສູງກຳລັງແກ່ງແຍ້ງ
(ທ່ານລັດຖະມົນຕີວ່າການກະຊວງ
ອຸດສາຫະກຳການຄ້າຫວຽດນາມ ຫວູຮຸຍຮ່ວາງ)
ເມື່ອຕອບສຳພາດຕໍ່ນັກຂ່າວວິທະຍຸກະຈາຍສຽງຫວຽດນາມ ເນື່ອງໃນໂອກາດຫວຽດນາມ ແລະ 11 ປະເທດຄູ່ຮ່ວມມືບັນລຸໄດ້ບັນດາຂໍ້ຕົກລົງສຸດທ້າຍກ່ຽວກັບສັນຍາຄູ່ຮ່ວມມືຂ້າມປາຊີຟິກ (TPP), ໃນວັນທີ 05/10, ຢູ່ນະຄອນ Atlanta, ປະເທດອາເມລິກາ. ທ່ານລັດຖະມົນຕີວ່າການກະຊວງອຸດສາຫະກຳການຄ້າຫວຽດນາມ ຫວູຮຸຍຮ່ວາງ ຢືນຢັນວ່າ: TPP ຮັບຄວາມຫວັງ ຈະສ້າງບາດກ້າວບຸກທະລຸເພື່ອໃຫ້ຫວຽດນາມຍູ້ແຮງການສົ່ງອອກ ແລະ ຍົກສູງກຳລັງແກ່ງແຍ້ງຢູ່ພາຍໃນປະເທດ. ຕາມການຕີລາຄາຂອງບັນດານັກຊ່ຽວຊານແລ້ວ, ຫວຽດນາມ ແມ່ນປະເທດໄດ້ຮັບຜົນປະໂຫຍດຫຼາຍກວ່າໝູ່ ໃນຈຳນວນບັນດາປະເທດສະມາຊິກ TPP. ສິ່ງທີ່ໜ້າສົນໃຈນັ້ນແມ່ນ, ບັນດາຕະຫຼາດໃຫຍ່ຄືອາເມລິກາ, ຍີ່ປຸ່ນ ແລະ ການາດາ ຫຼຸດພາສີນຳເຂົ້າລົງ 0%, ຈະເປັນການກະທົບໃຫຍ່ສຳລັບການເຄື່ອນໄຫວສົ່ງອອກຂອງຫວຽດນາມ. ນອກຈາກນັ້ນ, ບັນດາຄຳໝັ້ນສັນຍາໃນ TPP ກ່ຽວກັບການບໍລິການ ແລະ ການລົງທຶນ ຄາດວ່າ ຈະມີປະໂຫຍດຢ່າງຕັ້ງໜ້າໃນການປັບປຸງສະພາບແວດລ້ອມແຫ່ງການລົງທຶນຢ່າງຕັ້ງໜ້າ, ປະກອບສ່ວນດຶງດູດແຫຼ່ງທຶນຈາກຕ່າງປະເທດ. ທ່ານລັດຖະມົນຕີ ຫວູຮຸຍຮ່ວາງ ໃຫ້ຮູ້ວ່າ.
“ຕາມຄວາມເຫັນດີເປັນເອກະພາບຂອງບັນດາລັດຖະມົນຕີ TPP ແລ້ວ, ພາຍຫຼັງສິ້ນສຸດການເຈລະຈານີ້, ບັນດາປະເທດສະມາຊິກຈະປະຕິບັດຂັ້ນຕອນພາຍໃນ. ສະເພາະຫວຽດນາມ, ພວກເຮົາຈະປະຕິບັດວຽກງານສຳຄັນອື່ນໆອີກນັ້ນແມ່ນ, ຈະປະກາດບັນດາຂໍ້ມູນສັງລວມກ່ຽວວັບເນື້ອໃນຂອງ TPP, ພິເສດແມ່ນບັນດາຄຳໝັ້ນສັນຍາກ່ຽວກັບຕະຫຼາດເຊິ່ງພວກເຮົາໄດ້ເປັນເອກະພາບກັບບັນດາປະເທດ TPP ແລ້ວ. ຍ້ອນມີລັກສະນະສຳຄັນຂອງສັນຍາຄັ້ງນີ້, ກະຊວງອຸດສາຫະກຳການຄ້າ ພ້ອມກັບຄະນະເຈລະຈາຂອງລັດຖະບານ ຈະລາຍງານຕໍ່ນາຍົກລັດຖະມົນຕີ ເພື່ອໃຫ້ລັດຖະບານລາຍງານຕໍ່ຄະນະບໍລິຫານງານສູນກາງພັກ ກ່ຽວກັບເນື້ອໃນຂອງ TPP, ຂໍຄຳເຫັນຊີ້ນຳກ່ອນທີ່ພວກເຮົາດຳເນີນການລົງນາມສັນຍາຢ່າງເປັນທາງການ ແລະ ລາຍງານຕໍ່ສະພາແຫ່ງຊາດເພື່ອຮັບຮອງເອົາ.”
(ແຫຼ່ງຄັດຈາກ VOV)